Tugu Peringatan Perang Sungai Kelamah

Tugu Peringatan Perang Sungai Kelamah merupakan sebuah binaan bagi memperingat peristiwa pertempuran tentera Australia dan tentera penjajah Jepun yang berlaku semasa Perang Dunia Kedua di sebuah jambatan di Negeri Sembilan, Malaysia. Ia diperbuat daripada marmar setinggi 8 kaki.

Lokasi 
Tugu ini terletak di pinggir Sungai Kelamah, Gemas, Negeri Sembilan, bersebelahan jalan utama Gemas-Tampin. Kedudukannya terletak kira-kira 600 meter daripada jalan masuk ke FELDA Sungai Kelamah, dan 11 km daripada Pekan Gemas.

Peristiwa 

Pertempuran Jambatan Gemencheh adalah satu pertempuran di antara askar-askar Australia dengan askar Jepun semasa Perang Dunia II. Semasa Pertempuran Malaya, satu pertempuran sengit telah berlaku di antara pasukan Tentera Australia dari Batalion 2/30 Infantri Australia dari Divisyen Ke-8 Australia dan pasukan tentera Jepun di jambatan Gemencheh berhampiran Gemas. Pertempuran ini adalah pertama kalinya askar Australia bertembung dengan askar-askar Jepun. Kini jambatan tersebut dinamakan sebagai Jambatan Sungai Kelamah.

Galeri

Lihat juga 

 Tugu Negara
 FELDA Sungai Kelamah
 Pertempuran Muar

Tarikan pelancong di Negeri Sembilan
Perang Dunia II di Malaysia
Tugu peringatan di Malaysia
Sejarah Negeri Sembilan
Bangunan dan struktur di Tampin